CELEX: 62021TN0493
Language: da
Date: 2021-08-06 00:00:00
Title: Sag T-493/21: Sag anlagt den 6. august 2021 — Equinoccio-Compañía de Comercio Exterior mod Kommissionen

8.11.2021   
            
            
               DA
            
            
               Den Europæiske Unions Tidende
            
            
               C 452/43
            
         
      Sag anlagt den 6. august 2021 — Equinoccio-Compañía de Comercio Exterior mod Kommissionen
      (Sag T-493/21)
      (2021/C 452/54)
      Processprog: engelsk
      
         Parter
      
      
         Sagsøger: Equinoccio-Compañía de Comercio Exterior, SL (Madrid, Spanien) (ved advokaterne R. Sciaudone og D. Luff)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den Europæiske Unions delegation i Ankaras kontrasignatur vedrørende afvikling af den bankgaranti (den »anfægtede retsakt«), som det tyrkiske ministerium for videnskab, industri og teknologi — generaldirektoratet for EU og udenrigsanliggender — EU-finansieringsprogrammer — har påberåbt sig, annulleres
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fem anbringender.
      
                  1.
               
               
                  Første anbringende om tilsidesættelse af pligten til omhu, upartiskhed, princippet om parternes ligestilling og finansforordningens artikel 78 (1).
                  
                              —
                           
                           
                              Ifølge dette anbringende kontrollerede Kommissionen ikke de tyrkiske myndigheders afgørelse om at afvikle bankgarantien. Kommissionen anmodede endda de tyrkiske myndigheder om selv at kontrollere afgørelsen. Denne adfærd mener sagsøgeren ligeledes er i strid med artikel 78 i nævnte finansforordning og artikel 82 i den delegerede forordning nr. 1268/2012 (2). Det fremgår af disse bestemmelser, at EU’s anvisningsberettigede selv skal kontrollere dokumenterne.
                           
                        
            
                  2.
               
               
                  Andet anbringende om tilsidesættelse af begrundelsespligten.
                  
                              —
                           
                           
                              Sagsøgeren har gjort gældende, at den anfægtede retsakt ikke gav sagsøgeren oplysninger, der er tilstrækkelige til at afgøre, om der er grundlag for retsakten, eller om den muligvis er behæftet med en sådan mangel, at dens gyldighed kan anfægtes for Unionens retsinstanser, og dernæst til at gøre det muligt for disse retsinstanser at efterprøve retsaktens lovlighed.
                           
                        
            
                  3.
               
               
                  Tredje anbringende om tilsidesættelse af retten til at blive hørt.
                  
                              —
                           
                           
                              Sagsøgeren har gjort gældende, at sagsøgeren ikke var omfattet af den administrative procedure, som blev gennemført af Kommissionen med henblik på at afgøre, om EU’s delegation i Tyrkiet skulle anmodes om at kontrasignere garantiens afvikling.
                           
                        
            
                  4.
               
               
                  Fjerde anbringende om tilsidesættelse af proportionalitetsprincippet.
                  
                              —
                           
                           
                              Sagsøgeren har gjort gældende, at Kommissionen har tilsidesat proportionalitetsprincippet ved ikke at foretage en afvejning mellem den ordregivende myndigheds anmodning og de beløb, som skyldes sagsøgeren.
                           
                        
            
                  5.
               
               
                  Femte anbringende om et åbenbart urigtigt skøn hvad angår betingelserne for garantiens afvikling.
                  
                              —
                           
                           
                              Sagsøgeren har gjort gældende, at den anfægtede retsakt er behæftet med et åbenbart urigtig skøn hvad angår betingelserne for at afvikle garantien, der alle vedrører den hævdede misligholdelse af tjenesteydelseskontrakten.
                           
                        
            
         (1)  Europa-Parlamentets og Rådets forordning (EU, Euratom) nr. 966/2012 af 25.10.2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT 2012, L 298, p. 1).
      
         (2)  Kommissionens delegerede forordning (EU) nr. 1268/2012 af 29.10.2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT 2012, L 362, s. 1).